kalixlouiis/myanmar-wikipedia-corpus huggingface dataset:
ယင်း ဥပါဒါပညတ်သည် မဟာဘုတ်ရုပ်တို့၏ ကျယ်ကားပြားချပ်ခြင်း ပေါင်းစု မို့မောက်ခြင်း စသော အခြင်းအရာကိုစွဲ၍ ခေါ်ဝေါ်ပညတ် သမုတ်အပ်သော မြေ, တောင် စသော သန္တာနပညတ်၊ သစ်သား, မြေစိုင်, ချည်မျှင်စသောအဆောက် အဦတို့၏ စုဝေးတည်နေပုံ အခြင်းအရာကို စွဲ၍ သမုတ်အပ်သော အိမ်, ရထား, လှည်း စသော သမူဟပညတ်၊ ခန္ဓာ ၅-ပါးကို စွဲ၍ သမုတ်အပ်သော ပုဂ္ဂိုလ်, သတ္တဝါ, ယောက်ျား, မိန်းမ စသော သတ္တပညတ်၊ လ, နေ, နက္ခတ်တို့၏ မြင်းမိုရ်တောင်ကို လက်ျာရစ် လှည့်လည်ခြင်းစသော အခြင်းအရာကိုစွဲ၍ သမုတ်အပ်သော အရှေ့ ,အနောက်စသော ဒိသာပညတ်၊ နံနက်စသော ကာလပညတ်၊ ကဆုန် လစသော မာသပညတ်၊ မဟာဘုတ်တို့၏ မတွေ့ထိအပ်သော အခြင်းအရာကိုစွဲ၍ သမုတ်အပ်သော တွင်း, လိုဏ်, ဂူစသော အာကာသ ပညတ်၊ ပထဝီကသိုဏ်းစသော ထိုထိုဘုတ် နိမိတ်နှင့် ပရိကမ္မ, ဥပစာရ, အပ္ပနာဟူသော ဘာဝနာအထူးကို ခွဲ၍ သမုတ်အပ်သော ကသိုဏ်းနိမိတ်, အသုဘနိမိတ် စသည်နှင့် ဥဂ္ဂဟနိမိတ်, ပဋိဘာဂနိမိတ်ဟူသော နိမိတ္တပညတ်၊ ဤသို့စသည်ဖြင့် များပြားကျယ်ဝန်း လှသည် (သင်္ဂဟ၊ ၁၄၂-၃။
ဝိဘာဝိနီ၊ ၂၂၃-၄)။
ပညတ်ကို အာရုံယူသော ကမ္မဋ္ဌာန်းများ သမထကမ္မဋ္ဌာန်း ၄၀-တွင် ကာယဂတာသတိ, အာနာပါနဿတိ, မေတ္တာ, ဂရုဏာ, မုဒိတာ, ဥပေက္ခာ, အာကာသနဉ္စာယတန, အာကိဉ္စညာယတနတို့၏ အာရုံကမ္မဋ္ဌာန်း ၈-ပါးနှင့်တကွ ကသိုဏ်း ၁၀-ပါး, အသုဘ ၁၀-ပါးဟူသော ကမ္မဋ္ဌာန်း ၂၈-ပါးသည် ဤ အတ္ထပညတ်များတွင် အပါအဝင် ဖြစ်သည် (ဝိဘာဝိနီ၊၂၆၁)။
ပရမတ်မြင် ပညတ်ပျောက် ဝင်ရိုး, လှည်းဘီး, လှည်းအိမ်, လှည်းသန် စသော အစိတ်အပိုင်း အဆောက်အဦတွေကို ယှဉ်တွဲ ပေါင်းစပ်လိုက်လျှင် လှည်း (ရထား) ဟူသော သမ္မုတိသစ္စာ ပညတ်တရား ထင်ရှား ပေါ်လာသကဲ့သို့ ရုပ်, နာမ် ၂-ဖြာ ခန္ဓာ ၅-ပါးတို့ ဖြစ်ပွါး ပေါ်ပေါက်လာသောအခါ ပုဂ္ဂိုလ်, သတ္တဝါစသော ပညတ်တရားသည် ရုပ်, နာမ် မကွဲပြားသူ ပုထုဇဉ်တို့၏ စိတ်တွင် ထင်မြင်လာပေသည်။
တဖန် ဝင်ရိုး လှည်းဘီး စသော အဆောက်အဦတွေကို တစ်ခုစီ တစ်ခုစီ ခွဲခြားပစ်လိုက်လျှင် လှည်းဟူသော ပညတ် တရား ကွယ်ပျောက်သွားသကဲ့သို့ ရုပ်နာမ် တရားတို့ကို တစ်ခုစီ တစ်ခုစီ လက္ခဏ, ရသ, ပစ္စုပဋ္ဌာန်, ပဒဋ္ဌာန်တို့ဖြင့် ပိုင်းခြားဝေဖန် လိုက်လျှင် ပုဂ္ဂိုလ်, သတ္တဝါစသော ပညတ် တရား ကွယ်ပျောက်သွားလေသည် (သံ၊၁၊၁၃၇။
ဝိသုဒ္ဓိ၊၂၊၂၂၈-၉)။
သန်လျက်ဖြင့် ကြုတ်ကို ဖွင့်လှစ်ခါလှန်၍ ရွှေ ငွေ အသပြာ လောကီတို့ကို အရယူသကဲ့သို့ နာမ်, ရုပ် ၂-ပါးတို့ကို ပိုင်းခြားဝေဖန်တတ်သော နာမရူပဝဝတ္ထာန = (နာမရူပပရိစ္ဆေဒ) ဉာဏ်ဖြင့် ပညတ် တရားမှ တေဘူမကနာမ်, ရုပ် ၂-ပါးတို့ကို ပိုင်းခြား ဝေဖန် ဖွင့်လှစ် ခွါလှန်ပြီးလျှင် ဝိမုတ္တိရသလောကုတ္တရာ ဓမ္မရတနာကိုရအောင် ကျင့်ဆောင် အားထုတ်ရာသည်။
နာမပညတ်အမျိုးမျိုး (၂) ပရမတ္ထသစ္စာခေါ် ပရမတ်အနက်နှင့် သမ္မုတိသစ္စာခေါ် ပညတ်အနက်တို့ကို ဟောဆိုပြသ၍ အစုလိုက် အစုလိုက် ထားတတ်သော (သဝိညတ္တိကဝစီဘေဒနှင့် ဆက်သွယ်လျက်ရှိသည့် ပညတ္တိသဒ္ဒကို နာမပညတ်ဟု ခေါ်သည် (အဘိ၊ဋ္ဌ၊၃၊၂၅။
အဘိဓမ္မာဝတာရ၊၁၁၂-၃။
သစ္စသင်္ခေပ။
သင်္ဂဟ၊၁၄၂။
နာမရူပပရိစ္ဆေဒ၊၇၃။
ပရမတ္ထဝိနိစ္ဆယ။
၉၄)။
ယင်းနာမပညတ်သည် ပါဠိတော်နည်းအားဖြင့် ခန္ဓာ ၅-ပါး, အာယတန ၁၂-ပါး, ဓာတ် ၁၈-ပါး, သစ္စာ ၄-ပါး, ဣန္ဒြေ ၂၂-ပါးတို့ကို ဟောဆိုပြသသော ခန္ဓပညတ်, အာယတနပညတ်, ဓာတုပညတ်, သစ္စပညတ်, ဣန္ဒြိယပညတ်နှင့် ပုဂ္ဂိုလ်အမျိုးမျိုးကို ဟောဆိုပြသသော ပုဂ္ဂလပညတ်ဟူ၍ ၆-မျိုးပြားသည် (အဘိ၊ပု၊၁၀၁။
အဘိ၊ဋ္ဌ၊၃၊၂၅)။
ထိုတွင် ရှေ့ ၅-မျိုးသော နာမပညတ်တို့ကို ပရမတ္ထသစ္စာအားဖြင့် ထင်ရှားရှိသည့် ရုပ်, နာမ် သဘာဝတို့ကို ဟောဆိုပြသသောကြောင့် သဘာဝပညတ်ဟု ခေါ်၍ ၆-ခုမြောက် ပုဂ္ဂလပညတ်ကိုကား ထင်ရှား မရှိသည့် သမ္မုတိသစ္စာ အတ္ထပညတ်တို့ကို ဟောဆိုပြသသောကြောင့် အသဘာဝပညတ်ဟု ခေါ်သည်၊ တဖန် သဘာဝပညတ်ကို ဝိဇ္ဇာမာနပညတ်ဟု ခေါ်၍ အသဘာဝပညတ်ကို အဝိဇ္ဇမာနပညတ်ဟု ခေါ်သည်၊ ဓမ္မသင်္ဂဏီ, ဝိဘင်း, ဓာတုကထာ ကျမ်းတို့၌ သဘာဝ (= ဝိဇ္ဇမာန) ပညတ်ဖြင့် ရုပ်နာမ် ဓမ္မတို့ကို ဝေဖန်ဟောပြပြီးဖြစ်သောကြောင့် ပုဂ္ဂလပညတ်ကျမ်း၌ ပုဂ္ဂိုလ်အမျိုးမျိုးတို့ကို ယင်းတို့၏ သန္တာန်၌ ဖြစ်သောတရားကို စွဲ၍ နာမပညတ်အမျိုးမျိုးတင်ကာ ဟောပြတော်မူသည်၊ ထို့ကြောင့် ၄-ခုမြောက်ဖြစ်သော အဘိဓမ္မာကျမ်းကို “ပုဂ္ဂလပညတ္တိကျမ်း”ဟု ခေါ်သည် (မူလဋီ၊၃၊၂၇)။
ပညတ် ၆-မျိုး ပုဂ္ဂလပညတ်ကျမ်း၌ ပုဂ္ဂိုလ် အမျိုးမျိုးတို့ကို တစ်ပါးစု “ဧကေက”မှစ၍ ၁၀-ပါးစု “ဒသက”တိုင်အောင် ခွဲခြားပြီးလျှင် အကျဉ်း “ဥဒ္ဒေသ” အကျယ် “နိဒ္ဒေသ”တို့ဖြင့် ဝေဖန် ဟောပြတော်မူသည်၊ ထိုပါဠိတော်လာပညတ် အမျိုးမျိုးတို့ကို ကျယ်ဝန်း များပြားလှသည့်အတွက် ဤ၌ မဖော်ပြတော့ဘဲ ပါဠိမုတ္တက အဋ္ဌကထာနည်းလာ နာမပညတ်အမျိုးမျိုးကိုသာ ဖော်ပြပါအံ့။
အဋ္ဌကထာနည်းလာ နာမပညတ်သည် ဝိဇ္ဇမာနပညတ်, အဝိဇ္ဇမာနပညတ်, ဝိဇ္ဇမာနေန အဝိဇ္ဇမာနပညတ်, အဝိဇ္ဇမာနေန ဝိဇ္ဇမာနပညတ်, ဝိဇ္ဇမာနေန ဝိဇ္ဇမာန ပညတ်, အဝိဇ္ဇမာနေန အဝိဇ္ဇမာနပညတ်ဟူ၍ ၆-မျိုးရှိသည်၊ ထိုတွင် ပရမတ္ထအားဖြင့် ထင်ရှားရှိသည့် ရုပ် နာမ်တရားတို့ကို ဟောဆို ပြသတတ်သည့် ပထဝီ, အာပေါ, တေဇော, ဝါယော, ဖဿ, ဝေဒနာ, သညာ, စေတနာ စသော ဝိဇ္ဇမာနပညတ်၊ ပရမတ္ထအားဖြင့် ထင်ရှားမရှိသည့် ပုဂ္ဂိုလ်, သတ္တဝါ, ယောကျ်ား, မိန်းမစသော အတ္ထပညတ်တို့ကို ဟောဆိုပြသတတ်သည့် ပုဂ္ဂလ, သတ္တ, ပုရိသ, ဣတ္ထီစသော အဝိဇ္ဇမာနပညတ်၊ ထင်ရှား ရှိသော ဝိဇ္ဇာ ၃-ပါး, အဘိညာဉ် ၆-ပါး စသည်တို့နှင့် ထင်ရှားမရှိသော ပုဂ္ဂိုလ်စသော အတ္ထပညတ်တို့ကို ဟောဆိုပြသသည့် တေဝိဇ္ဇ, ဆဠဘိညစသော ဝိဇ္ဇမာနေန အဝိဇ္ဇမာနပညတ်၊ ထင်ရှားမရှိသော မိန်းမ ယောက်ျား စသော အတ္ထပညတ်နှင့် ထင်ရှား ရှိသော အဆင်း, အသံ စသော ပရမတ် တရားတို့ကို ဟောဆိုပြသသည့် ဣတ္ထိရူပ, ဣတ္ထိသဒ္ဒ, ပုရိသရူပ, ပုရိသသဒ္ဒ စသော အဝိဇ္ဇမာနေန ဝိဇ္ဇမာနပညတ်၊ ထင်ရှားရှိသော စက္ခု, သောတ စသည်နှင့် ဖဿစသော ပရမတ္ထတရားတို့ကို ဟောဆိုပြသသည့် စက္ခုသမ္ဖဿ, သောတသမ္မဿ စသော ဝိဇ္ဇမာနေန ဝိဇ္ဇမာနပညတ်၊ ထင်ရှားမရှိသော မင်း, ပုဏ္ဏား, သူဌေးစသည်နှင့် သား စသော အတ္ထပညတ်ကို ဟောဆို ပြသသည့် ခတ္တိယပုတ္တ, ဗြာဟ္မဏပုတ္တ, သေဋ္ဌိပုတ္တစသော အဝိဇ္ဇမာနေန အဝိဇ္ဇမာနပညတ်၊ ဤကား အဋ္ဌကထာနည်းလာ ၆-မျိုးတို့ဖြစ်သည် (အဘိ၊ဋ္ဌ၊၃၊၂၆။
အဘိဓမ္မာဝတာရ၊၁၁၃-၄။
၃၃-၄။
သင်္ဂဟ၊၁၄၃-၄။
ပရမတ္ထဝိနိစ္ဆယ၊၉၉၊ ၁၀၀)။
ပုဂ္ဂလပညတ်ကျမ်းမှ ပညတ် ၃-မျိုး ပုဂ္ဂလပညတ်ပါဠိတော်၌ အဋ္ဌကထာနည်းလာ နာမပညတ် ၆-မျိုးတွင် ခန္ဓပညတ်, အာယတနပညတ်, ဓာတုပညတ်, သစ္စပညတ်, ဣန္ဒြိယပညတ် ဟူသော ဝိဇ္ဇမာနပညတ်, ပုဂ္ဂိုလ် သတ္တဝါစသော အဝိဇ္ဇမာနပညတ်နှင့် တေဝိဇ္ဇ ဆဠဘိည စသော ဝိဇ္ဇမာနေန အဝိဇ္ဇမာန ပညတ်အားဖြင့် နာမပညတ် ၃-မျိုးကိုသာ ဟောပြတော်မူသည်၊ ထိုတွင် ဝိဇ္ဇမာနပညတ်ကို တဇ္ဇာပညတ်ဟုလည်း ခေါ်သည် (အဘိ၊ဋ္ဌ၊၃၊၂၆-၈)။
ပြောဆိုသူ, ကြားနားသူအားလျော်စွာ စိတ်အစဉ်ဖြစ်ပုံ ဖော်ပြပြီး နာမပညတ်ကို ပြောဆိုသူ “ဝဒန္တပုဂ္ဂိုလ်”နှင့် ကြားနာသူ “သုဏန္တပုဂ္ဂိုလ်” တို့အလိုက် ထိုက်သည့်အားလျော်စွာ မှတ်သားရာသည်၊ ဝဒန္တပုဂ္ဂိုလ်သည် “ဂေါ” ဟူသော နာမပညတ်ကို ပြောဆိုလိုသည်ရှိသော် ရှေးဦးစွာ “နွား” ဟူသော အနက် ဒြပ် အတ္ထပညတ်ကို အာရုံပြု၍ မနောဒွါရဝီထိ ဟူသော စိတ်အစဉ်တစ်မျိုး ဖြစ်သည်၊ ထို့နောင် “နွား” ဟူသော အနက်ဒြပ် အတ္ထပညတ်မှ အစဉ်လျှောက်၍ ဝါစကနာမ ပညတ်ကို အောက်မေ့ ဆင်ခြင် သည်ရှိသော် ရှေး၌ အမှတ်သင်္ကေတဖြင့် ပိုင်းခြား မှတ်သားဖူးခြင်း (သင်္ကေတေန ဝဝတ္ထိတ) အင်္ဂါတစ်ပါး ရှိသဖြင့် “ဂေါ”ဟူသော နိစ္စသဒ္ဒါ နာမပညတ်ကို သိသည့် မနောဒွါရိကဝီထိတစ်မျိုး ဖြစ်ပြန်သည်၊ တဖန် ယင်း မနောဒွါရိကဝီထိဖြင့် သိအပ်သော“ဂေါ”ဟူသော နိစ္စသဒ္ဒါနာမ ပညတ်ဖြင့် “နွား”ဟူသော အထည်ဒြပ်အတ္ထ ပညတ်ကို ပြောကြား သိစေလိုသည်ရှိသော် နိစ္စသဒ္ဒါ နာမပညတ်နှင့် မလွှဲမလည်း တထပ်တည်းကျသော နှုတ်မှ ထွက်ပေါ်လာသည့် “ဂေါ”ဟူသော ဝစီဘေဒ စိတ္တဇပရမတ္ထသဒ္ဒါကို ဖြစ်စေတတ်သော မနောဒွါရိကဝီထိ တစ်မျိုး ဖြစ်ပြန်၏၊ ဤသို့ ဝီထိ ၃-မျိုးဖြစ်ပြီးမှ “ဂေါ”ဟူသော ပရမတ္ထသဒ္ဒါ နှုတ်မှ ထွက်ပေါ်လာသည်၊ ဤ၌ ဒုတိယဝီထိ၏ အာရုံဖြစ်သော နိစ္စသဒ္ဒါကိုပင် “နာမပညတ်”ဟု ခေါ်သည်။
ဝဒန္တပုဂ္ဂိုလ်၏နှုတ်မှ ထွက်ပေါ်၍လာသော “ဂေါ”ဟူသော ပရမတ္ထသဒ္ဒါကို အာရုံပြု၍ သုဏန္တပုဂ္ဂိုလ်၏ သန္တာန်၌ ရှေးဦးစွာ သောတဒွါရဝီထိဖြစ်၏၊ တဖန် ချုပ်လေပြီးသော “ဂေါ”ဟူသော အတိတ်ပရမတ္ထသဒ္ဒါကို အာရုံပြုသော တဒနုဝတ္တကမနောဒွါရဝီထိတစ်မျိုး ဖြစ်ပြန်၏၊ ထို့နောက် ထိုပရမတ္ထသဒ္ဒကို လွှတ်၍ ဝဒန္တပုဂ္ဂိုလ်၏ ဒုတိယဝီထိ၏ အာရုံဖြစ်သော “ဂေါ”ဟူသော နာမပညတ်ကို အာရုံပြုသည့် သုဒ္ဓမနောဒွါရဝီထိ ဖြစ်ပြန်သည်၊ ယင်းမနောဒွါရဝီထိ၏ အာရုံဖြစ်သော နာမပညတ်မှ အစဉ်လျှောက်၍ အောက်မေ့ ဆင်ခြင်သည် ရှိသော် နား၌ကြားခြင်း, ပိုင်းခြားမှတ်သားဖူးခြင်း (သောတာလမ္ဗနမာပန္န၊ သင်္ကေတေန ဝဝတ္တိတ) ဟူသော အင်္ဂါ ၂-ပါး ပြည့်စုံခြင်းကြောင့် နွားဒြပ်တည်းဟူသော ဘာဝတ္ထကို အာရုံပြုသည့် သုဒ္ဓမနောဒါရဝီထိ ဖြစ်သည်၊ ဤသို့ ဝီထိ ၄-မျိုး ဖြစ်ပြီးမှ အနက်ဒြပ် အတ္ထပညတ်ကို သိသည်၊ ဤ၌ နာမ ပညတ်သည် တတိယဝီထိ၏ အာရုံဖြစ်သည်၊ ဤကား အက္ခရာတလုံးရှိသည့် နာမပညတ်အတွက် စိတ်အစဉ်ဖြစ်ပုံတည်း၊ အက္ခရာ ၂ လုံး, ၃ လုံး စသည်ရှိသော နာမပညတ်အတွက် စိတ်အစဉ်ဖြစ်ပုံကို ညွှန်ပြအပ်သည့် ကျမ်းဂန်တို့ကို ကြည့်ရှုသုံးသပ်ကာ သိအောင်ပြုရာသည် (သစ္စသင်္ခေပ၊၃၃။
သင်္ဂဟ၊၁၄၄-၅။
နာမရူပပရိစ္ဆေဒ၊၇၃-၄။
ပရမတ္ထဝိနိစ္ဆယ၊၉၈။
သာရတ္ထ၊၂၊၇၀။
သီ၊ဋီ၊သစ်၊၂၊၃၉၈။
ဝိဘာဝိနီ၊၂၅၅-၆။
မဏိမဉ္ဇူ၊၂၊၄၇၀-၄၇၃။
ဘေဒစိန္တာ။
ဂါထာ-၁၁။
ပရမတ္ထသရူပဘေဒနီ၊၁၊၄၀၃-၄၀၈။
၎င်း၊၂၊၃၀၂-၃)။
ပညတ်ပါဝင်သော တရားစုများ ဖော်ပြပြီး အတ္ထပညတ် နာမပညတ် ၂-ပါးသည် သင်္ခါရ, ဝိကာရ, လက္ခဏ, နိဗ္ဗာန်, ပညတ်ဟူသော သိဖွယ်ရာတရား “ဉေယျဓမ္မ ”၅-ပါးတွင် တစ်ပါးအပါအဝင်ဖြစ်သည် (ပဋိသံ၊ဋ္ဌ၊၁၊၅၄။
မဟာနိ၊ဋ္ဌ၊၃၄၀)။
ပညတ်သည် ဥပါဒ်, ဌီ, ဘင် အထင်အရှားရှိသော ပရမတ္ထ သဘာဝတရား မဟုတ်သောကြောင့် အမြဲ တည်သော နိစ္စတရားမျိုးဖြစ်သည် (ဝိ၊၅၊၁၅၇။
သံ၊၁၊၄၀။
သံ၊ဋ္ဌ၊၁၊၉၃။
သံ၊ဋီ၊၁၊၁၃၈။
ဝိဘာဝိနီ၊၁၃၀။
မဏိမဉ္ဇူ၊၁၊၄၀၀)။
ပညတ်သည် ရူပ, သဒ္ဒ, ဂန္ဓ, ရသ, ဖောဋ္ဌဗ္ဗ, ဓမ္မဟူသော အာရုံ ၆-ပါးတွင် ဓမ္မာရုံဖြစ်သည် (အဘိ၊ဋ္ဌ၊၁၊၁၁၃။
သင်္ဂဟ၊၄၉)။
ပဋ္ဌာန်း ၂၄-ပစ္စည်းတို့တွင် အာရမ္မဏ, ပကတူပနိဿယ ပစ္စည်း ၂-မျိုးတပ်သည် (ပဋ္ဌာန၊၁၊၂၊၆။
အဘိ၊ဋ္ဌ၊၃၊၃၆၀၊ ၃၇၀။
သင်္ဂဟ၊၁၃၇-၈)။
သို့ရာတွင် အာရမ္မဏာဓိပတိ, အာရမ္မဏူပနိဿယပစ္စည်းမျိုးကား မဟုတ်ပေ(မူလဋီ၊၃၊၁၈၆)။
အနုဋီကာ၊၃၊၂၅၃)နှင့် ဝိသုဒ္ဓိမဂ် မဟာဋီကာ၊၂၊ ၂၇၈)တို့၌ကား ကသိုဏ်းစသော ပညတ်သည် အာရမ္မဏူပနိဿယ ပစ္စည်း ဖြစ်သင့်၏ဟု မိန့်ဆိုသေးသည်။
(၁) ဝိဇ္ဇမာနပညတ် ဝိဇ္ဇမာနပညတ် ဆိုတာ ထင်ရှားရှိတဲ့ ပရမတ္တသဘောတရားတို့ရဲ့အမည်များ ဖြစ်ပါတယ်။
ဥဒါဟရုဏ်အားဖြင့် စိတ် စေတသိက် ရုပ် နိဗ္ဗာန် တို့ဖြစ်ပါတယ်။
အာရုံကို ကြံတတ် သိတတ်တဲ့ သဘောတရားသက်သက်ကို စိတ် လို့ ခေါ်ပါတယ်။
အမှန်စင်စစ်တော့ ထိုကြံတတ် သိတတ်တဲ့ သဘောတရားကို ခေါ်ဝေါ်ပညတ်လိုက်တဲ့ အမည်ပဲဖြစ်ပါတယ်။
စေတသိက်ဆိုတာကလည်း စိတ်နဲ့အတူတကွ မှီရာ တည်ရာ ဖြစ်တယ်။
အာရုံကိုလည်း အတူတကွ ယူတတ်တယ်။
စိတ်နဲ့တစ်ပြိုင်နက်ဖြစ်ပြီး၊ တပြိုင်နက်ပျက်တတ်တဲ့ ပရမတ္တသဘောတရားသက်သက်ကို ခေါ်ဝေါ် သမုတ်လိုက်တဲ့ အမည်ပဲဖြစ်ပါတယ်။
ရုပ် ဆိုတာလည်း အပူ အအေး စတဲ့ ဆန့်ကျင်ဘက် အကြောင်းတွေကြောင့်၊ ဖောက်ပြန်တတ်တဲ့ ပရမတ္တသဘောတရားသက်သက်ကို ခေါ်ဝေါ်ပညတ်လိုက်တဲ့ အမည်ပဲဖြစ်ပါတယ်။
နိဗ္ဗာန် ဆိုတာကလည်း တဏှာအကြွင်းမဲ့ ချုပ်တဲ့သဘော လောဘမီးစတဲ့ ၁၁ ပါးသော မီးတို့ ငြိမ်းအေးခြင်း အသင်္ခတ ပရမတ် သဘောတရားသက်သက်ကို ခေါ်ဝေါ်ပညတ်လိုက်တဲ့ အမည်ပါပဲ။
(၂) အဝိဇ္ဇမာနပညတ် အဝိဇ္ဇမာနပညတ် ဆိုတာကတော့ ထင်ရှားမရှိတဲ့ ပညတ်တွေရဲ့အမည်တွေဖြစ်ပါတယ်။
ဥဒါဟရုဏ်အားဖြင့် ပုဂ္ဂိုလ် သတ္တဝါ ငါ သူတပါး ယောကျ်ား မိန်းမ အတ္တ ဇီဝ အသက် လိပ်ပြာစတဲ့ အမည်များ ဖြစ်ကြပါတယ်။
ထိုအမည်တို့ဟာ အခေါ်သာရှိပြီး ပရမတ္တအားဖြင့် တကယ်ရှိတဲ့ အမည်များ မဟုတ်ကြပါဘူး။
အဝိဇ္ဇမာန မှ ခွဲထုတ်တဲ့ အခြားပညတ်တွေလည်း ရှိပါသေးတယ်။
(က) နာမပညတ်၊ (ခ) သဏ္ဍာနပညတ်၊ (ဂ) သမူဟပညတ်၊ (ဃ) ဃနပညတ်၊ (င) ဒိသာပညတ်၊ (စ) ကာလပညတ်၊ (ဆ) အဒ္ဓါနပညတ်၊ (ဇ) သန္တတိပညတ်၊ (ဈ) အတ္တဇီဝပညတ် တို့ပဲဖြစ်ပါတယ်။
အကျဉ်းအားဖြင့်တော့ .. (က) နာမပညတ် ဆိုတာ အမည်အမျိုးမျိုးပါ။
(ခ) သဏ္ဍာနပညတ် ဆိုတာ ပုံသဏ္ဌာန်အမျိုးမျိုးကို စွဲပြီးခေါ်တာပါ။
(ဂ) သမူဟပညတ်ဆိုတာ ပေါင်းစုထားတဲ့ အခိုက်အတန့်အတွင်းမှာ ဖြစ်ပေါ်လာတဲ့အမည်များသာဖြစ်ပါတယ်။
ရထားကို တစ်စစီဖြုတ်လိုက်ယင် ရထားဆိုတာ ပြစရာမရှိတော့တဲ့ ရထားဥပမာဟာ ထင်ရှားလှပါတယ်။
(င) ဃနပညတ်ဆိုတာကတော့ အစိုင်အခဲတစ်ခုတည်းအဖြစ်အခေါ်အဝေါ်များ ဥပမာ သကြား ထန်းလျက်ခဲ မြေဖြူခဲ စသည် .. ဖြစ်ပါတယ်။
(စ) ဒိသာပညတ်ကတော့ အရပ်လေးမျက်နှာ အရပ်ရှစ်မျက်နှာလို့ခေါ်တဲ့ အမည်များပါ။
(ဆ) ကာလပညတ်ကတော့ အချိန်အခါလိုက်ပြီး ခေါ်တာပါ။
(ဇ) သဒ္ဓါနပညတ်ကတော့ ခရီးအကွာအဝေး အတိုင်းအတာကို အမည်အမျိုးမျိုးနှင့်ခေါ်ဝေါ်ခြင်းဖြစ်ပါတယ်။
(ဈ) သန္တိပညတ်ကတော့ ရုပ်သန္တတိ၊ နာမ်သန္တတိ လို့ ၂ မျိုး ရှိပါတယ်။
(၃) ဝိဇ္ဇမာနေန အဝိဇ္ဇမာနပညတ် ဝိဇ္ဇမာနေန အဝိဇ္ဇမာနပညတ် ကတော့ ထင်ရှားရှိတဲ့ ပရမတ္တအမည် နဲ့ ထင်ရှားမရှိတဲ့ ပညတ်ကို ပေါင်းပြီး ခေါ်တဲ့ အမည်များ ဖြစ်ကြပါတယ်။
ဥဒါဟရုဏ်အားဖြင့် အဘိညာဉ်ရ + ပုဂ္ဂိုလ်, သကဒါဂါမ် + ပုဂ္ဂိုလ် စတဲ့ အမည်များ ဖြစ်ကြပါတယ်။
အဘိညာဉ် သောတာပန် သကဒါဂါမ်တို့ဟာ ပရမတ္တအားဖြင့် ထင်ရှားရှိတဲ့ အမည်များ ဖြစ်ကြပါတယ်။
ပုဂ္ဂိုလ် ဆိုတာက ထင်ရှားမရှိတဲ့ ပညတ်အမည်သက်သက် ဖြစ်ပါတယ်။
(၄) အဝိဇ္ဇမာနေန ဝိဇ္ဇမာနပညတ် အဝိဇ္ဇမာနေန ဝိဇ္ဇမာနပညတ် ကတော့ ထင်ရှား မရှိတဲ့ ပညတ် နဲ့ ထင်ရှားရှိတဲ့ ပရမတ္တ အခေါ်အဝေါ်ကို ပေါင်းပြီး ခေါ်တဲ့ အမည်များ ဖြစ်ပါတယ်။
ဥဒါဟရုဏ်အားဖြင့် မိန်းမ + အသံ, ပန်း + အနံ့ စတဲ့ အမည်များ ဖြစ်ပါတယ်။
မိန်းမ ၊ ပန်း တို့ဟာ ထင်ရှားမရှိတဲ့ ပညတ် အမည်တွေ ဖြစ်ပြီး၊ အသံ နဲ့ အနံ့ ကတော့ ထင်ရှား ရှိတဲ့ ပရမတ်အမည်များ ဖြစ်ကြပါတယ်။
(၅) ဝိဇ္ဇမာနေန ဝိဇ္ဇမာနပညတ် ဝိဇ္ဇမာနေန ဝိဇ္ဇမာနပညတ် ဆိုတာကတော့ ထင်ရှားရှိတဲ့ ပရမတ္တ နဲ့ ထင်ရှားရှိတဲ့ ပရမတ္တ အခေါ်အဝေါ် တို့ကို ပေါင်းပြီးခေါ်ဆိုတဲ့ အမည်များ ဖြစ်ပါတယ်။
ဥဒါဟရုဏ် = စက္ခု + ဝိညာဏ်စိတ်၊ သောတ + ဝိညာဏ်စိတ် စတဲ့ အမည်များ ဖြစ်ပါတယ်။
စက္ခု နှင့် ဝိညာဏ်စိတ် ၊ သောတ နှင့် ဝိညာဏ်စိတ် တို့ဟာ ထင်ရှားရှိတဲ့ ပရမတ္တအမည် အချင်းချင်း ပူးပေါင်း ခေါ်ဝေါ်တာပါ။
(၆) အဝိဇ္ဇမာနေန အဝိဇ္ဇမာနပညတ် အဝိဇ္ဇမာနေန အဝိဇ္ဇမာနပညတ် ကတော့ ထင်ရှားမရှိတဲ့ ပညတ်နှင့် ထင်ရှားမရှိတဲ့ ပညတ် အခေါ်အဝေါ်ကို ပေါင်းပြီးခေါ်တဲ့ အမည်များ ဖြစ်ပါတယ်။
ဥဒါဟရုဏ်အားဖြင့် မင်း + သား၊ နတ် + သမီး စတဲ့ အမည်များပါ။
မင်း ကလည်း ပညတ်၊ သား ကလည်း ပညတ် တွဲပြီး ခေါ်တဲ့ အမည်ဖြစ်ပါတယ်။
ထိုနည်းတူ နတ် ကလည်း ပညတ်၊ သမီး ကလည်း ပညတ် ပေါင်းပြီးခေါ်တဲ့ အမည်ပါ။
Redirectမင်းရဲကျော်စွာ စောရွှေခက်။
၂၀၁၀ အာရှ မသန်စွမ်းအားကစားပြိုင်ပွဲ ()သည် တရုတ်နိုင်ငံ၊ ကွမ်ကျိုးမြို့တွင် ၂၀၁၀ပြည့်နှစ် ဒီဇင်ဘာလ ၁၂ရက်နေ့မှ ၁၉ရက်နေ့အထိ ကျင်းပခဲ့သော ပထမအကြိမ် အာရှ မသန်စွမ်း အားကစားပြိုင်ပွဲဖြစ်သည်။
အဖွဲ့ဝင် ၄၅နိုင်ငံမှ အားကစားသမား ၅၅၀၀ခန့် ဝင်ရောက်ယှဉ်ပြိုင်ခဲ့ကာ အားကစားနည်းပေါင်း ၁၉မျိုးမှ ပွဲစဉ်ပေါင်း ၃၄၁မျိုး ကျင်းပခဲ့သည်။
ထိုစဉ်က တရုတ်နိုင်ငံ ဒုတိယဝန်ကြီးချုပ် လီခကျန်းမှ ပြိုင်ပွဲကို ဖွင့်လှစ်ပေးခဲ့သည်။
တရုတ်နိုင်ငံ၊ တောင်ကိုရီးယားနိုင်ငံနှင့် ဂျပန်နိုင်ငံတို့မှ နိုင်ငံအလိုက် ပထမ၊ ဒုတိယနှင့် တတိယတို့ ရရှိခဲ့သည်။
လက်ခံကျင်းပခြင်း အိမ်ရှင်ရွေးချယ်ခြင်း အရှေ့ဖျားနှင့် တောင်ပစိဖိတ်ဒေသ မသန်စွမ်းအားကစားပြိုင်ပွဲ (FESPIC)ကို ဦးစီးကျင်းပသည့် FESPIC အားကစားအဖွဲ့ချုပ်ကို အာရှမသန်စွမ်းအားကစားကောင်စီနှင့် ပေါင်းစည်းကာ အာရှမသန်စွမ်းအားကစားကော်မတီအဖြစ် ဖွဲ့စည်းခဲ့သည်။
FESPIC၏ နောက်ဆုံးပွဲကို ၂၀၀၆ခုနှစ်တွင် ကျင်းပခဲ့သည်။
ပြိုင်ပွဲ၏ အစဉ်အလာအဖြစ် အာရှအားကစားပြိုင်ပွဲကို ကျင်းပမည့် မြို့သည် မသန်စွမ်းအားကစားပြိုင်ပွဲကို ဆက်လက် ကျင်းပရမည်ဖြစ်သည်။
တောင်ကိုရီးယားနိုင်ငံ ဆိုးလ်မြို့နှင့် ဂျော်ဒန်နိုင်ငံ အမ်မန်မြို့တို့သည် ၂၀၁၀ အာရှအားကစားပြိုင်ပွဲ အိမ်ရှင်လောင်းအဖြစ် တရားဝင် မသတ်မှတ်မီကပင် နုတ်ထွက်ခဲ့ကြသည်။
တောင်ကိုရီးယားသည် ၂၀၀၂ ဘူဆန်အာရှ အားကစားပြိုင်ပွဲကို ကျင်းပပြီးဖြစ်၍ ၈နှစ်သာ ကြာသေးသဖြင့် ပြန်လည်ကျင်းပရန်မှာ ကာလတိုးတောင်းနေ၍ နုတ်ထွက်ခဲ့သည်။
ထို့ကြောင့် တရုတ်နိုင်ငံ ကွမ်ကျိုးမြို့နှင့် မလေးရှားနိုင်ငံ ကွာလာလမ်ပူမြို့တို့သာ ကျန်ခဲ့သည်။
သို့ရာတွင် မလေးရှားအစိုးရအနေဖြင့် ကုန်ကျစရိတ်ကြီးမားသောကြောင့် မလေးရှား အိုလံပစ်ကောင်စီကို ထောက်ပံ့ရန် မဖြစ်နိုင်၍ ကွာလာလမ်ပူမြို့မှာ နုတ်ထွက်ရန် ဖြစ်လာခဲ့သည်။
ထို့ကြောင့် တရုတ်နိုင်ငံ ကွမ်ကျိုးမြို့မှာ ပြိုင်ဘက်မရှိ အိမ်ရှင်မြို့ ဖြစ်လာခဲ့သည်။
ထို့​​​ကြောင့် ၂၀၀၄ခုနှစ် ဇူလိုင်လ ၁ရက်နေ့တွင် အာရှအိုလံပစ်ကောင်စီမှ ပထမဆုံးကျင်းပမည့် ၂၀၁၀အာရှမသန်စွမ်းအားကစားပြိုင်ပွဲ ကျင်းပမည့်မြို့အား တရုတ်နိုင်ငံ၊ ကွမ်ကျိုးမြို့ကို ​ပေးအပ်ခဲ့သည်။
အားကစားကွင်းများ ၁၆ကြိမ်မြောက် အာရှအားကစားပြိုင်ပွဲကို ကျင်းပခဲ့သည့် အားကစားကွင်းများကို မသန်စွမ်းသူများအတွက် လိုအပ်သော အပြင်အဆင်များ တပ်ဆင်ကာ အစုံးပြုခဲ့ကြသည်။
ဂွမ်ဒေါင်း အိုလံပစ်အားကစားကွင်း ပြေးခုန်ပစ်၊ ဖွင့်ပွဲ၊ ပိတ်ပွဲ Aoti Archery Range - မြားပစ် Tianhe Gymnasium - ကြက်တောင်ရိုက် Zhongda Gymnasium - Boccia Tianhe Bowling Hall - ဘိုလင်း Guangzhou Velodrome - စက်ဘီးစီး (Track) University Town Triathlon Venue - စက်ဘီးစီး (Road)၊ မာရသွန် Aoti Hockey Field - ဘောလုံး (၅ယောက်) Huagong Stadium - ဘောလုံး (၇ယောက်) Huagong Gymnasium - ဂျူဒို Guanggong Gymnasium - Goalball Asian Games Town Gymnasium - Powerlifting၊ စားပွဲတင်တင်းနစ် Guangdong International Rowing Centre - လှေလှော် Aoti Shooting Range - သေနတ်ပစ် Aoti Aquatic Centre - ရေကူး Guangwai Gymnasium - ထိုင်လျက်ဘော်လီဘော Guangyao Gymnasium - ဘီးတပ်ကုလားထိုင် ဘက်စကတ်ဘော Guangda Gymnasium - ဘီးတပ်ကုလားထိုင် ဓားသိုင်း Tianhe Tennis School - ဘီးတပ်ကုလားထိုင် တင်းနစ် ပြိုင်ပွဲအထိမ်းအမှတ်များ အထိမ်းအမှတ်တံဆိပ် ၂၀၁၀ အာရှမသန်စွမ်းအားကစားပြိုင်ပွဲ၏ အထိမ်းအမှတ်တံဆိပ်မှာ ကွမ်ကျိုးမြို့တွင် ၁၇ရာစုနှစ်ကတည်းက အသုံးပြုခဲ့သည့် ရိုးရာမှန်ပြတင်းပေါက် အရောင်များကို ပုံစံယူထားသည်။
ရောင်စုံမှန်များအကြားမှ နေရာအလွတ်များသည် လှုပ်ရှားနေသော အားကစားသမားတစ်ဦးအနေဖြင့် ပုံဖော်ထားသည်။
အလုံးစုံ ခြုံငုံရလျှင် ဤအထိမ်းအမှတ်တံဆိပ်သည် ကွမ်ကျိုးမြို့နေ ပြည်သူလူထု၏ ရင်းနှီးဖော်ရွေမှုနှင့် အာရှမသန်စွမ်းအားကစားပြိုင်ပွဲ၏ သန်စွမ်းသူနှင့် မသန်စွမ်းသူတို့အကြား အတားအဆီးများကို ချိုးဖြတ်နိုင်မှုတို့ကို ပုံဖော်သည်။
လာဘ်ကောင် ၂၀၁၀ အာရှမသန်စွမ်းအားကစားပြိုင်ပွဲ၏ အထိမ်းအမှတ်လာဘ်ကောင်မှာ ဖန်ဖန် (Fun Fun - 芬芬) ဟုခေါ်သော ပန်းပွင့်ပုံဖြစ်သည်။
ထိုပန်းပွင့်မှာ ကွမ်ကျိုးမြို့တွင် ပေါက်ရောက်သည့် လက်ပံပွင့်ကို ပုံဖော်ထားသည်။
အာရှတိုက်၏ မသန်စွမ်းသူများအရေး တက်ကြွစွာလှုပ်ရှားမှုနှင့် အားကစားသမားများ၏ တက်ကြွမှုတို့ကို ရည်ညွှန်းသည်။
ပွဲများနှင့် အားကစား ဖွင့်ပွဲအခမ်းအနား ၂၀၁၀ အာရှမသန်စွမ်းအားကစားပြိုင်ပွဲ၏ ဖွင့်ပွဲအခမ်းအနားကို ၂၀၁၀ပြည့်နှစ် ဒီဇင်ဘာလ ၁၂ရက်နေ့ည ၈နာရီတွင် ဂွမ်ဒေါင်း အိုလံပစ်အားကစားကွင်း၌ ကျင်းပခဲ့သည်။
ထိုစဉ်က တရုတ်နိုင်ငံ ဒုတိယဝန်ကြီးချုပ် လီခကျန်းက ပွဲတော်ကို ဖွင့်လှစ်ပေးခဲ့သည်။
ပိတ်ပွဲအခမ်းအနား ၂၀၁၀ အာရှမသန်စွမ်းအားကစားပြိုင်ပွဲ၏ ပိတ်ပွဲအခမ်းအနားကို ၂၀၁၀ပြည့်နှစ် ဒီဇင်ဘာလ ၁၉ရက်နေ့ည ၈နာရီတွင် ဂွမ်ဒေါင်း အိုလံပစ်အားကစားကွင်း၌ ကျင်းပခဲ့သည်။
၂၀၁၄ အင်ချွန်းပွဲတော်ကို လက်ခံကျင်းပမည့် တောင်ကိုရီးယားနိုင်ငံ မသန်စွမ်းသူများအားကစားကော်မတီ ဥက္ကဋ္ဌကို အာရှမသန်စွမ်းသူများအားကစားကော်မတီအလံကို လွှဲပြောင်းပေးခဲ့သည်။
အားကစားနည်းများ အားကစားနည်းများ20px​ရေကူး 20px မြားပစ် 20px ​ပြေးခုန်ပစ် 20px ကြက်​တောင်ရိုက် 20px Boccia 20px​ဘိုလင်း 20px|alt=|link=စက်ဘီးစီး 20px|alt=|link=ဘောလုံး (၅​ယောက်) 20px|alt=|link=ဘောလုံး (၇​ယောက်) 20px|alt=|link=Goalball 20px|alt=|link=ဂျူဒို 20px|alt=|link=Powerlifting 20px|alt=|link=​လှေ​လှော် 20px|alt=|link=​​သေနတ်ပစ် 20px|alt=|link=​စားပွဲတင်တင်းနစ် 20px|alt=|link=​​ထိုင်လျက်ဘော်လီ​ဘော 20px ​ဘီးတပ်ကုလားထိုင် ဘက်စကတ်​ဘော 20px ​ဘီးတပ်ကုလားထိုင် ဓားသိုင်း 20px ​ဘီးတပ်ကုလားထိုင် တင်းနစ် ပါဝင်သည့်နိုင်ငံများ NPCs နိုင်ငံ အားကစားသမားဦးရေAFG၂BRN၁၃BAN၁၁BRU၁၀CAM၆CHN၄၆၄HKG၁၁၀IND၁၀၁INA၂၀IRI၁၆၂IRQ၈၀JPN၂၂၅JOR၂၃KAZ၆၃KOR၂၀၃KUW၃၆KGZ၁LAO၁၀LIB၈MAC၁၄MAS၁၁၅MGL၃၇MYA၁၇NEP၇OMA၆PAK၃၅PLE၁၃PHI၃၅QAT၁၂KSA၁၉SIN၂၅SRI၇၉SYR၁၀TPE၇၆TJK၅THA၂၀၂TLS၁၂TKM၉UAE၄၉UZB၂၇VIE၅၅ ဆုတံဆိပ်ဇယား ၂၀၁၀ အာရှမသန်စွမ်းအားကစားပြိုင်ပွဲတွင် ရွှေတံဆိပ် ၃၄၁ခု၊ ငွေတံဆိပ် ၃၃၈ခု၊ ကြေးတံဆိပ် ၃၄၁ခု၊ စုစုပေါင်း ဆုတံဆိပ် ၁၀၂၀ခုတို့ကို ချီးမြှင့်နိုင်ခဲ့သည်။
အချို့သော အားကစားပွဲစဉ်များတွင် သတ်မှတ်ထားသော လူဦးရေပင် ပြည့်မီအောင် ယှဉ်ပြိုင်မည့်သူ မရှိသဖြင့် ကြေးတံဆိပ်များ ပေးအပ်နိုင်ခဲ့ခြင်း မရှိပေ။
Key အိမ်ရှင်နိုင်ငံ ၁* ၁၈၅ ၁၁၈ ၉၁ ၃၉၁၂ ၃၂ ၃၉ ၃၂ ၁၀၃၃ ၂၇ ၄၃ ၃၃ ၁၀၃၄ ၂၇ ၂၄ ၂၉ ၈၀၅ ၂၀ ၃၄ ၃၉ ၉၃၆ ၉ ၁၃ ၂၃ ၄၅၇ ၉ ၅ ၆ ၂၀၈ ၈ ၇ ၁၁ ၂၆၉ ၅ ၉ ၁၄ ၂၈၁၀ ၄ ၆ ၁ ၁၁၁၁ ၃ ၄ ၁၀ ၁၇၁၂ ၃ ၀ ၂ ၅၁၃ ၂ ၁ ၁ ၄၁၄ ၁ ၅ ၅ ၁၁၁၅ ၁ ၄ ၉ ၁၄၁၆ ၁ ၄ ၁ ၆၁၇ ၁ ၂ ၆ ၉၁၈ ၁ ၂ ၃ ၆၁၉ ၁ ၂ ၀ ၃၂၀ ၁ ၀ ၁ ၂၂၁ ၀ ၄ ၃ ၇ ၀ ၄ ၃ ၇၂၃ ၀ ၂ ၅ ၇၂၄ ၀ ၂ ၃ ၅၂၅ ၀ ၂ ၂ ၄၂၆ ၀ ၁ ၂ ၃၂၇ ၀ ၁ ၁ ၂၂၈ ၀ ၀ ၄ ၄၂၉ ၀ ၀ ၂ ၂၃၀ ၀ ၀ ၁ ၁ ၀ ၀ ၁ ၁Total (31 NPCs) ၃၄၁ ၃၃၈ ၃၄၁ ၁၀၂၀ ကိုးကား ကဏ္ဍ:အာရှမသန်စွမ်းအားကစားပြိုင်ပွဲ။
၂၀၁၄ အာရှ မသန်စွမ်းအားကစားပြိုင်ပွဲ ()သည် တောင်ကိုရီးယားနိုင်ငံ၊ အင်ချွန်းမြို့တွင် ၂၀၁၄ခုနှစ် အောက်တိုဘာလ ၁၈ရက်နေ့မှ ၂၄ရက်နေ့အထိ ကျင်းပခဲ့သော ဒုတိယအကြိမ် အာရှ မသန်စွမ်း အားကစားပြိုင်ပွဲဖြစ်သည်။
အဖွဲ့ဝင် ၄၁နိုင်ငံမှ အားကစားသမား ၄၅၀၀ခန့် ဝင်ရောက်ယှဉ်ပြိုင်ခဲ့ကာ အားကစားနည်းပေါင်း ၂၃မျိုးမှ ပွဲစဉ်ပေါင်း ၄၄၃မျိုး ကျင်းပခဲ့သည်။
ကိုရီးယားသမ္မတနိုင်ငံ ဝန်ကြီးချုပ် Chung Hong-wonမှ ပြိုင်ပွဲကို ဖွင့်လှစ်ပေးခဲ့သည်။
လက်ခံကျင်းပခြင်း အိမ်ရှင်ရွေးချယ်ခြင်း +၂၀၁၄ အာရှအားကစားပြိုင်ပွဲ အိမ်ရှင်ရွေးချယ်ခြင်း ရလဒ်မြို့အိုလံပစ်ကော်မတီRound 1အင်ချွန်းမြို့၃၂နယူးဒေလီမြို့၁၃ ပြိုင်ပွဲ၏ အစဉ်အလာအရ အာရှအားကစားပြိုင်ပွဲကို ကျင်းပမည့် မြို့သည် မသန်စွမ်းအားကစားပြိုင်ပွဲကို ဆက်လက် ကျင်းပရသည်။
၂၀၁၄ အာရှအားကစားပြိုင်ပွဲကို လက်ခံကျင်ပရန် တောင်ကိုရီးယားနိုင်ငံ အင်ချွန်းမြို့နှင့် အိန္ဒိယနိုင်ငံ နယူးဒေလီမြို့တို့ ဝင်ရောက်ယှဉ်ပြိုင်ကြသည်။
နောက်ဆုံးတင်ပြမှုမတိုင်မီတွင် အင်ချွန်းမြို့သည် ပြိုင်ပွဲတွင် သုံးစွဲရန် အမေရိကန်ဒေါ်လာ သန်း၂၀ကို ထပ်မံ တိုးမြှင့်ခဲ့သည်။
ထို့အပြင် ပြိုင်ပွဲဝင်များအတွက် လေယာဉ်လက်မှတ် အခမဲ့ ပေးအပ်မည်ဖြစ်သည်။
အိန္ဒိယကမူ မူလအတိုင်းသာ တင်ပြခဲ့သည်။
အဖွဲ့ဝင် ၄၅နိုင်ငံမှ လျှို့ဝှက်ဆန္ဒမဲပေးခဲ့ကြရာ နောက်တစ်ရက်တွင် အင်ချွန်းမှ အနိုင်ရရှိကြောင်း ကြေညာခဲ့သည်။
အာရှမသန်စွမ်းအားကစားကော်မတီမှ အင်ချွန်းမြို့အား လက်ခံကျင်းပခွင့်ကို ၂၀၀၉ခုနှစ်တွင် ပေးအပ်ခဲ့သည်။
၂၀၁၄ခုနှစ် ဇန်နဝါရီလတွင် လက်ခံကျင်းပခွင့် စာချုပ်ကို မလေးရှားနိုင်ငံ၊ ကွာလာလမ်ပူမြို့တွင် လက်မှတ်ရေးထိုးခဲ့သည်။
အားကစားကွင်းများ Schedule အင်ချွန်းမြို့ မွန်းဟက်အားကစားကွင်း - ဖွင့်ပွဲ၊ ပိတ်ပွဲ အင်ချွန်း အာရှပင်မအားကစားကွင်း - ​ပြေးခုန်ပစ် Munhak Park Tae-hwan Aquatics Center - ​ရေကူး Seonhak Hockey Stadium - ​ဘောလုံး (၅​ယောက်) Songlim Gymnasium - ထိုင်လျက်​ဘော်လီ​ဘော Seonhak International Ice Rink - Goalball Yeorumul Tennis Courts - ဘီးတပ်ကုလားထိုင် တင်းနစ် Gyeyang Asiad Archery Field - မြားပစ် Gyeyang Gymnasium - ကြက်​တောင်ရိုက် Namdong Gymnasium - Boccia Ganghwa Dolmens Gymnasium - Wheelchair dance Seonhak Gymnasium- ဘီးတပ်ကုလားထိုင် ရက်ဘီ Ongnyeon International Shooting Range - ​သေနတ်ပစ် Namdong Asiad Rugby Field - ​ဘောလုံး (၇​ယောက်) Samsan World Gymnasium - ဘီးတပ်ကုလားထိုင် ဘက်စကတ်​ဘော Incheon Grand Park Lawnbowl Venue - Lawn bowls Incheon International Velodrome - စက်ဘီးစီး (track) Songdo Road Cycling Course - စက်ဘီးစီး (road) Dowon Gymnasium - ဂျူဒို Songdo Global University Gymnasium - စားပွဲတင် တင်းနစ် Wangsan Sailing Marina - ရွက်​လှေ Songdo Global University Concert Hall - ဘီးတပ်ကုလားထိုင် ဓားသိုင်း Moonlight Festival Garden Powerlifting Venue - Powerlifting Gyeonggi Province Anyang Hogye Gymnasium - ဘိုလင်း Hanam Misari Rowing Center - ​လှေ​လှော် ပြိုင်ပွဲအထိမ်းအမှတ်များ အထိမ်းအမှတ်တံဆိပ် ၂၀၁၄ အာရှမသန်စွမ်းအားကစားပြိုင်ပွဲ၏ အထိမ်းအမှတ်တံဆိပ်မှာ မီးတောက်ပုံများဖြစ်သည်။
အပြာရောင်နှင့် အစိမ်းရောင်မှာ အားကစားသမားများ၏ ဆုံးဖြတ်ချက်ကို ကိုယ်စားပြုကာ ပန်းရောင်နှင့် လိမ္မော်ရောင်မှာ အာရှလူမျိုးများ၏ ယေဘူယျအားဖြင့် ဂရုစိုက်တတ်မှုကို ကိုယ်စားပြုသည်။
အထိမ်းအမှတ်တံဆိပ်ရှိ အရောင်များသည် မသန်စွမ်းသူများအပါအဝင် အာရှတိုက်တွင် နေထိုင်သူများ၏ သဟဇာတဖြစ်မှုကို ဖော်ညွှန်းသည်။
အထိမ်းအမှတ်တံဆိပ် တစ်ခုလုံးကို ခြုံငုံကြည့်လျှင် ပြိုင်ပွဲဝင်အားကစားသမားများ၏ ထက်သက်သော စိတ်ကို ကိုယ်စားပြုသကဲ့သို့ အာရှလူမျိုးများ၏ ညီညွတ်မှုကိုလည်း ပြသသည်။
လာဘ်ကောင် ၂၀၁၄ အာရှမသန်စွမ်းအားကစားပြိုင်ပွဲ၏ အထိမ်းအမှတ်လာဘ်ကောင်မှာ Dnopiနှင့် Jeonopi အမည်ရသော အ​ရှေ့အာရှတွင် ​တွေ့ရတတ်သည့် black-faced spoonbill ငှက်နှစ်ကောင်ဖြစ်သည်။
ပြိုင်ပွဲစီစဉ်သူများ၏ သဘာဝပတ်ဝန်းကျင်ဆိုင်ရာ ကတိကဝတ်များကို မီးမောင်းထိုးပြရန် ရွေးချယ်ခဲ့ခြင်းဖြစ်သည်။
Jeonopiသည် အာရှတိုက်သားများ၏ ရင်းနှီးမှုအပြင် အိမ်ရှင် အင်ချွန်းမြို့၏ သဘာဝပတ်ဝန်းကျင်ကို ကိုယ်စားပြုသည်။
Dnopi သည် ပြိုင်ပွဲဝင် အားကစားသမားများ၏ သတ္တိနှင့် မျှော်လင့်ချက်ကို ကိုယ်စားပြုသည်။
ပွဲများနှင့် အားကစား ဖွင့်ပွဲအခမ်းအနား ၂၀၁၄ အာရှမသန်စွမ်းအားကစားပြိုင်ပွဲ၏ ဖွင့်ပွဲအခမ်းအနားကို ၂၀၁၄ခုနှစ် အောက်တိုဘာ ၁၈ရက်နေ့တွင် မွန်းဟက် အားကစားကွင်း၌ ကျင်းပခဲ့သည်။
ကိုရီးယားသမ္မတနိုင်ငံ ဝန်ကြီးချုပ် Chung Hung Wonက ပြိုင်ပွဲကို ဖွင့်လှစ်ပေးခဲ့သည်။
ပိတ်ပွဲအခမ်းအနား ၂၀၁၄ အာရှမသန်စွမ်းအားကစားပြိုင်ပွဲ၏ ဖွင့်ပွဲအခမ်းအနားကို ၂၀၁၄ခုနှစ် အောက်တိုဘာ ၂၄ရက်နေ့တွင် မွန်းဟက် အားကစားကွင်း၌ ကျင်းပခဲ့သည်။
အာရှမသန်စွမ်းအားကစားကော်မတီ ဥက္ကဋ္ဌ Dato' Zainal Abu Zariက ပြိုင်ပွဲကို ပိတ်သိမ်းပေးခဲ့သည်။
ပါဝင်သည့်နိုင်ငံများ NPCs နိုင်ငံ အားကစားသမားဦးရေAFG၁၂BRN၁၀BRU၁၁CAM၃CHN၂၃၄HKG၁၂၅IND၈၇INA၆၇IRI၂၀၀IRQ၆၆JPN၂၉၈JOR၂၃KAZ၇၈KOR၃၃၅KUW၂၈KGZ၇LAO၃LIB၆MAC၂၅MAS၁၂၈MGL၆၁MYA၂၆NEP၁၄OMA၁၂PAK၁၁PLE၁PHI၄၀QAT၁၂KSA၁၄SIN၅၂SRI၅၁SYR၇TPE၇၃TJK၇THA၂၁၇TLS၆TKM၆UAE၆၁UZB၂၆VIE၄၅ အားကစားနည်းများ အားကစားနည်းများ20px​ရေကူး 20px မြားပစ် 20px ​ပြေးခုန်ပစ် 20px ကြက်​တောင်ရိုက် 20px Boccia 20px​ဘိုလင်း 20px|alt=|link=စက်ဘီးစီး 20px|alt=|link=ဘောလုံး (၅​ယောက်) 20px|alt=|link=ဘောလုံး (၇​ယောက်) 20px|alt=|link=Goalball 20px|alt=|link=ဂျူဒို 20px|alt=|link=Lawn bowls 20px|alt=|link=Powerlifting 20px|alt=|link=​လှေ​လှော် 20px|alt=|link=ရွက်​လှေ 20px|alt=|link=​​သေနတ်ပစ် 20px|alt=|link=​စားပွဲတင်တင်းနစ် 20px|alt=|link=​​ထိုင်လျက်ဘော်လီ​ဘော 20px ​ဘီးတပ်ကုလားထိုင် ဘက်စကတ်​ဘော 20px|alt=|link=Wheelchair dance sport 20px ​ဘီးတပ်ကုလားထိုင် ဓားသိုင်း 20px|alt=|link=ဘီးတပ်ကုလားထိုင် ရက်ဘီ 20px ​ဘီးတပ်ကုလားထိုင် တင်းနစ် ဆုတံဆိပ်ဇယား ၂၀၁၄ အာရှမသန်စွမ်းအားကစားပြိုင်ပွဲတွင် ရွှေတံဆိပ် ၄၄၃ခု၊ ငွေတံဆိပ် ၄၃၃ခု၊ ကြေးတံဆိပ် ၄၆၉ခု၊ စုစုပေါင်း ဆုတံဆိပ် ၁၃၄၅ခုတို့ကို ချီးမြှင့်နိုင်ခဲ့သည်။
Key အိမ်ရှင်နိုင်ငံ ၁ ၁၇၄ ၉၅ ၄၈ ၃၁၇၂* ၇၂ ၆၂ ၇၇ ၂၁၁၃ ၃၈ ၄၉ ၅၆ ၁၄၃၄ ၃၇ ၅၂ ၃၁ ၁၂၀၅ ၂၂ ၅ ၄ ၃၁၆ ၂၁ ၃၉ ၄၇ ၁၀၇၇ ၁၅ ၂၀ ၂၇ ၆၂၈ ၁၀ ၁၅ ၁၉ ၄၄၉ ၉ ၁၁ ၁၈ ၃၈၁၀ ၉ ၇ ၁၃ ၂၉၁၁ ၇ ၆ ၁၁ ၂၄၁၂ ၆ ၆ ၁၉ ၃၁၁၃ ၄ ၁၂ ၉ ၂၅၁၄ ၄ ၁၀ ၂၄ ၃၈၁၅ ၃ ၁၄ ၁၆ ၃၃၁၆ ၃ ၀ ၂ ၅၁၇ ၂ ၁ ၈ ၁၁၁၈ ၂ ၁ ၁ ၄၁၉ ၁ ၆ ၇ ၁၄၂၀ ၁ ၄ ၄ ၉၂၁ ၁ ၂ ၂ ၅၂၂ ၁ ၁ ၅ ၇၂၃ ၁ ၁ ၄ ၆၂၄ ၀ ၅ ၅ ၁၀၂၅ ၀ ၄ ၂ ၆၂၆ ၀ ၂ ၁ ၃၂၇ ၀ ၂ ၀ ၂၂၈ ၀ ၁ ၂ ၃၂၉ ၀ ၀ ၂ ၂ ၀ ၀ ၂ ၂၃၂ ၀ ၀ ၁ ၁Total (32 NPCs) ၄၄၃ ၄၃၃ ၄၆၉ ၁၃၄၅ ကိုးကား ကဏ္ဍ:အာရှမသန်စွမ်းအားကစားပြိုင်ပွဲ။
၂၀၁၈ အာရှ မသန်စွမ်းအားကစားပြိုင်ပွဲ ()သည် အင်ဒိုနီးရှားနိုင်ငံ၊ ဂျာကာတာမြို့တွင် ၂၀၁၈ခုနှစ် အောက်တိုဘာလ ၆ရက်နေ့မှ ၁၃ရက်နေ့အထိ ကျင်းပခဲ့သော တတိယအကြိမ် အာရှ မသန်စွမ်း အားကစားပြိုင်ပွဲဖြစ်သည်။
အဖွဲ့ဝင် ၄၃နိုင်ငံမှ အားကစားသမား ၂၇၆၂ခန့် ဝင်ရောက်ယှဉ်ပြိုင်ခဲ့ကာ အားကစားနည်းပေါင်း ၁၈မျိုးမှ ပွဲစဉ်ပေါင်း ၅၀၆မျိုး ကျင်းပခဲ့သည်။
အင်ဒိုနီးရှားသမ္မတနိုင်ငံ သမ္မတ ဂျိုကို ဝီဒိုဒိုမှ ပြိုင်ပွဲကို ဖွင့်လှစ်ပေးခဲ့သည်။
တရုတ်နိုင်ငံ၊ တောင်ကိုရီးယားနိုင်ငံနှင့် အီရန်နိုင်ငံတို့မှ နိုင်ငံအလိုက် ပထမ၊ ဒုတိယနှင့် တတိယတို့ ရရှိခဲ့သည်။
လက်ခံကျင်းပခြင်း အိမ်ရှင်ရွေးချယ်ခြင်း ပြိုင်ပွဲ၏ အစဉ်အလာအရ အာရှအားကစားပြိုင်ပွဲကို ကျင်းပမည့် မြို့သည် မသန်စွမ်းအားကစားပြိုင်ပွဲကို ဆက်လက် ကျင်းပရသည်။
၂၀၁၈ အာရှအားကစားပြိုင်ပွဲ၏ အိမ်ရှင်မြို့အဖြစ် ဗီယက်နမ်နိုင်ငံ၊ ဟနွိုင်းမြို့ကို ရွေးချယ်ခဲ့ကြသည်။
သို့သော် ဟနွိုင်းသည် ၂၀၀၃ အရှေ့တောင်အာရှ အားကစားပြိုင်ပွဲကို လက်ခံကျင်းပခဲ့သည့် ၂၀၀၃ခုနှစ်မှစ၍ အဆောက်အဦးများကို ပြန်လည် အသုံးချမှု နည်းပါးခဲ့သည်။
ဗီယက်နမ်နိုင်ငံ၏ အားကစားအဆောက်အဦးများအပေါ် စိုးရိမ်မှုများရှိခဲ့ကြသည်။
၂၀၁၄ခုနှစ်တွင် ဗီယက်နမ်သည် ပြိုင်ပွဲကျင်းပခွင့်ကို နုတ်ထွက်ခဲ့သည်။
ဗီယက်နမ်နုတ်ထွက်ပြီးနောက် အာရှအိုလံပစ်ကောင်စီသည် အိမ်ရှင်အသစ်ကို ရွေးချယ်ခဲ့သည်။
အင်ဒိုနီးရှားနိုင်ငံ၊ တရုတ်နိုင်ငံ၊ အာရပ်စော်ဘွားများပြည်ထောင်စုတို့သည် အဓိက အိမ်ရှင်လောင်းများ ဖြစ်ကြသည်။
အာရှအိုလံပစ်ကောင်စီသည် အင်ဒိုနီးရှားနိုင်ငံရှိ မြို့များသို့ သွားရောက်လေ့လာခဲ့ပြီး နောက်ဆုံးတွင် မြို့တော် ဂျာကာတာမြို့ကို ၂၀၁၈ အာရှအားကစားပြိုင်ပွဲ၏ အဓိကအိမ်ရှင်မြို့အဖြစ် သတ်မှတ်ကာ ဖလန်းပင်မြို့ကို အကူမြို့အဖြစ် သတ်မှတ်ခဲ့သည်။
၂၀၁၄ခုနှစ် အောက်တိုဘာ ၂၁ရက်နေ့တွင် တောင်ကိုရီးယားနိုင်ငံ၌ ကျင်းပသည့်ပွဲတွင် ၂၀၁၈ အာရှမသန်စွမ်းအားကစားပြိုင်ပွဲ၏ အိမ်ရှင်မြို့အဖြစ် ဂျာကာတာမြို့ကို အတည်ပြုခဲ့သည်။